b"\n_START_ARTICLE_\nMahershala Ali\n_START_SECTION_\nTidlig liv\n_START_PARAGRAPH_\nAli ble f\xc3\xb8dt i 1974 i Oakland i California og vokste opp i Hayward i California. Han er oppkalt etter bibelskikkelsen Maher-Sjalal-Hasj-Bas. Han hadde en kristen oppvekst av moren, som var en ordinert prest, men konverterte senere til islam og byttet etternavnet sitt fra Gilmore til Ali og er i dag en Ahmadiyyamuslim. Faren hans opptr\xc3\xa5dte p\xc3\xa5 Broadway. Han gikk p\xc3\xa5 Saint Mary's College of California i Moraga, California, der han i 1996 fikk en grad i massekommunikasjon.\n_START_SECTION_\nKarriere\n_START_PARAGRAPH_\nAli var kjent profesjonelt som Mahershalalhashbaz Ali fram til 2010. Hans f\xc3\xb8rste storfilm er David Finchers Den fantastiske historien om Benjamin Button (2008) med Brad Pitt i hovedrollen._NEWLINE_Han er senere kjent for \xc3\xa5 ha spilt rollen Remy Danton i Netflix-serien House of Cards, Cornell \xc2\xabCottonmouth\xc2\xbb Stokes i nettfjernsynsserien Luke Cage, Colonel Boggs i The Hunger Games: Mockingjay - Part 1 (2014) og oppf\xc3\xb8lgeren The Hunger Games: Mockingjay \xe2\x80\x93 Part 2 (2015)._NEWLINE_For sin rolle som Juan i Moonlight (2016) vant han en Critics' Choice Award og ble nominert til en Golden Globe for beste mannlige birolle."